ระเบียบกรมการค้าภายในระเบียบกรมการค้าภายในว่าด้วยเครื่องหมายบริการศูนย์ส่งเสริมและพัฒนามาตรฐานสินค้าเกษตรพ.ศ. ๒๕๕๔[๑] ตามที่กรมการค้าภายในได้ออกระเบียบกรมการค้าภายในว่าด้วยเครื่องหมายบริการศูนย์จัดชั้นคุณภาพสินค้าเกษตรพ.ศ. ๒๕๔๖ ไปแล้วนั้น เพื่อเป็นการส่งเสริมและพัฒนาการคัดแยกคุณภาพและมาตรฐานสินค้าเกษตรณ ตลาดกลางสินค้าเกษตร ตลาดสด หรือตลาดอื่นที่อยู่ในความส่งเสริมของกรมการค้าภายในให้เป็นมาตรฐานสากลสร้างบรรทัดฐานด้านคุณภาพ และมาตรฐานในระบบการค้าสินค้าเกษตรเพิ่มโอกาสและช่องทางการจำหน่ายสินค้าเกษตร ทั้งในและต่างประเทศ ยกระดับรายได้ของเกษตรกรให้คุ้มค่ากับการลงทุนและลดต้นทุนการจัดการด้านคัดแยกคุณภาพและมาตรฐานสินค้าเกษตรของผู้ประกอบการตลอดจนเพิ่มประสิทธิภาพกลไกระบบตลาดและระบบโลจิสติกส์การค้าสินค้าเกษตรโดยให้ผู้ประกอบการเป็นผู้ดำเนินการให้บริการภายใต้เครื่องหมายบริการที่กรมการค้าภายในได้จดทะเบียนตามพระราชบัญญัติเครื่องหมายการค้า พ.ศ. ๒๕๓๔ กรมการค้าภายในจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการค้าภายในว่าด้วยเครื่องหมายบริการศูนย์ส่งเสริมและพัฒนามาตรฐานสินค้าเกษตร พ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบกรมการค้าภายในว่าด้วยเครื่องหมายบริการศูนย์จัดชั้นคุณภาพสินค้าเกษตรพ.ศ. ๒๕๔๖ข้อ ๔ ในระเบียบนี้เครื่องหมายบริการ หมายความว่าเครื่องหมายซึ่งกรมการค้าภายใน ได้จดทะเบียนไว้ตามพระราชบัญญัติเครื่องหมายการค้าพ.ศ. ๒๕๓๔ศูนย์ หมายความว่าศูนย์ส่งเสริมและพัฒนามาตรฐานสินค้าเกษตร (Agricultural GradingQuality Center: AGQC) ซึ่งจัดตั้งขึ้น ณ ตลาดกลางสินค้าเกษตร ตลาดสดหรือตลาดอื่นที่อยู่ในความส่งเสริมของกรมการค้าภายในผู้ได้รับอนุญาต หมายความว่าผู้ได้รับอนุญาตให้ใช้เครื่องหมายบริการ ของกรมการค้าภายในสัญญาอนุญาต หมายความว่า สัญญาอนุญาตให้ใช้เครื่องหมายบริการของกรมการค้าภายในบริการ หมายความว่าบริการคัดแยกคุณภาพ ตรวจสอบสารพิษสารตกค้าง ตรวจสอบโรคพืชและแมลง บรรจุหีบห่อและเก็บรักษาสินค้าเกษตรทุกประเภทให้แก่ผู้อื่นรวมทั้งบริการอื่นใดในลักษณะเดียวกันโดยมีค่าตอบแทนหรือไม่มีค่าตอบแทนก็ตามนายทะเบียน หมายความว่านายทะเบียนตามพระราชบัญญัติเครื่องหมายการค้า พ.ศ. ๒๕๓๔ข้อ ๕ ให้อธิบดีกรมการค้าภายในเป็นผู้รักษาการตามระเบียบนี้หมวด ๑การขออนุญาตใช้เครื่องหมายบริการ ข้อ ๖ คุณสมบัติของผู้ขอ๖.๑ เป็นตลาดกลางสินค้าเกษตร ตลาดสดหรือตลาดอื่นที่อยู่ในความส่งเสริมของกรมการค้าภายใน๖.๒ ได้ผ่านการคัดเลือกและได้รับความเห็นชอบจากอธิบดีกรมการค้าภายในให้จัดตั้งเป็นศูนย์แล้วข้อ ๗ ผู้ขออนุญาตต้องยื่นคำขออนุญาตใช้เครื่องหมายบริการตามแบบที่กรมการค้าภายในกำหนดโดยผู้ขอที่มีตลาดตามข้อ ๖.๑ ตั้งอยู่ในเขตกรุงเทพมหานครให้ยื่นคำขอ ณกองส่งเสริมและพัฒนาระบบตลาด กรมการค้าภายในผู้ขอที่มีตลาดตั้งอยู่ในเขตจังหวัดอื่นให้ยื่นคำขอ ณ สำนักงานการค้าภายในจังหวัดแห่งท้องที่นั้นพร้อมเอกสารประกอบคำขอ ดังต่อไปนี้๗.๑ สำเนาหนังสือรับรองการเป็นตลาดกลางสินค้าเกษตร ตลาดสดหรือตลาดอื่นที่อยู่ในความส่งเสริมของกรมการค้าภายใน๗.๒ สำเนาหนังสือรับรองของสำนักงานทะเบียนหุ้นส่วนบริษัท (ไม่เกิน ๖เดือน) หรือสำเนาใบสำคัญแสดงการจดทะเบียนสหกรณ์หรือสำเนาใบทะเบียนจัดตั้งกลุ่มเกษตรกร๗.๓ สำเนาบัตรประจำตัวประชาชน พร้อมสำเนาทะเบียนบ้านของผู้ขอ๗.๔ หนังสือมอบอำนาจพร้อมสำเนาบัตรประจำตัวประชาชนและสำเนาทะเบียนบ้านของผู้รับมอบอำนาจ (กรณีมีการมอบอำนาจ)หมวด ๒การจดทะเบียนสัญญาอนุญาตให้ใช้เครื่องหมายบริการ ข้อ ๘ กรณีสำนักงานการค้าภายในจังหวัดเป็นผู้รับคำขอให้สำนักงานการค้าภายในจังหวัดตรวจสอบคำขอและเอกสารประกอบคำขอให้ครบถ้วนแล้วส่งกองส่งเสริมและพัฒนาระบบตลาดกรมการค้าภายในดำเนินการต่อไป ภายใน ๑๕วันนับแต่วันได้รับคำขอครบถ้วนข้อ ๙ ผู้ขอที่ผ่านการพิจารณาอนุญาตให้ใช้เครื่องหมายบริการต้องติดต่อกองส่งเสริมและพัฒนาระบบตลาดกรมการค้าภายในเพื่อทำสัญญาอนุญาตตามแบบที่กรมการค้าภายในกำหนดและยื่นคำขอจดทะเบียนสัญญาอนุญาตต่อนายทะเบียนภายใน๔๕ วันนับถัดจากวันที่ได้รับหนังสือแจ้งจากกรมการค้าภายในข้อ ๑๐ ผู้ได้รับอนุญาตและกรมการค้าภายในต้องยื่นคำขอจดทะเบียนพร้อมแนบสัญญาอนุญาตให้ใช้เครื่องหมายบริการที่ลงลายมือชื่อทั้งสองฝ่ายและเอกสารประกอบคำขอต่อนายทะเบียนผู้ได้รับอนุญาตเป็นผู้รับผิดชอบค่าธรรมเนียมการจดทะเบียนและค่าใช้จ่ายอื่นๆ ตามที่กฎหมายกำหนดผู้ได้รับอนุญาตจะได้รับหนังสืออนุญาตให้ใช้เครื่องหมายบริการจากอธิบดีกรมการค้าภายในหมวด ๓หลักเกณฑ์วิธีการ และเงื่อนไขการใช้เครื่องหมายบริการ ข้อ ๑๑ ผู้ได้รับอนุญาตต้องไม่โอนสิทธิตามสัญญาอนุญาตให้แก่บุคคลภายนอกหรืออนุญาตช่วงให้บุคคลอื่นใช้เครื่องหมายบริการอีกทอดหนึ่งข้อ ๑๒ ผู้ได้รับอนุญาตต้องใช้เครื่องหมายบริการในกิจการบริการของศูนย์ตามที่ได้รับอนุญาตจากกรมการค้าภายในเท่านั้นข้อ ๑๓ สัญญาอนุญาตให้มีอายุ๕ ปี นับแต่วันที่อนุญาตถ้าผู้ได้รับอนุญาตดังกล่าวมีความประสงค์จะใช้เครื่องหมายบริการต่อไป ให้ยื่นคำขอทำสัญญาอนุญาตฉบับใหม่และยื่นคำขอจดทะเบียนต่อนายทะเบียนภายใน ๓๐ วัน ก่อนวันสิ้นอายุสัญญาอนุญาตการยื่นคำขอทำสัญญาอนุญาตฉบับใหม่ให้ยื่น ณ สถานที่ตามข้อ ๗แล้วแต่กรณีหมวด ๔สิทธิและหน้าที่ผู้ได้รับอนุญาต ข้อ ๑๔ ผู้ได้รับอนุญาตมีสิทธิที่จะใช้เครื่องหมายบริการตลอดอายุการจดทะเบียนสัญญาอนุญาตให้ใช้เครื่องหมายบริการข้อ ๑๕ ผู้ได้รับอนุญาตมีสิทธิที่จะได้รับการประชาสัมพันธ์การใช้เครื่องหมายบริการรวมทั้งได้รับข้อมูลข่าวสารที่เกี่ยวข้องจากทางราชการข้อ ๑๖ ผู้ได้รับอนุญาตมีหน้าที่ดังต่อไปนี้๑๖.๑ ให้บริการหรือจัดให้มีบริการคัดแยกคุณภาพ ตรวจสอบสารพิษสารตกค้าง ตรวจสอบโรคพืชและแมลง บรรจุหีบห่อและเก็บรักษาคุณภาพสินค้าเกษตรให้เป็นไปตามมาตรฐานของสินค้าแต่ละประเภทการตรวจสอบสารพิษตกค้าง การตรวจสอบโรคพืชและแมลงให้เป็นไปตามมาตรฐานที่กระทรวงเกษตรและสหกรณ์กำหนด๑๖.๒ จัดทำป้ายเครื่องหมายบริการและดำเนินการ ดังนี้๑๖.๒.๑ แสดงป้ายเครื่องหมายบริการไว้ ณที่ทำการศูนย์ให้เห็นได้ชัดเจน๑๖.๒.๒ ติดหรือปิดเครื่องหมายบริการที่ภาชนะบรรจุหีบห่อหรือที่ตัวสินค้าที่ผ่านการบริการจากศูนย์๑๖.๓ จัดทำป้ายแสดงอัตราค่าบริการไว้ ณ สถานที่ที่ให้บริการภายในศูนย์ในลักษณะเปิดเผยเห็นได้ชัดเจนและเก็บค่าบริการในอัตราที่ไม่สูงกว่าอัตราที่ได้แสดงไว้นั้นสำหรับอัตราค่าบริการตามวรรคแรกให้เป็นไปตามหลักเกณฑ์ดังนี้๑๖.๓.๑ อัตราค่าบริการตรวจสอบสารพิษสารตกค้างและอัตราค่าบริการตรวจโรคพืชและแมลงต้องไม่สูงกว่าอัตราที่กระทรวงเกษตรและสหกรณ์กำหนด๑๖.๓.๒ อัตราค่าบริการอื่น ๆ ต้องไม่สูงกว่าอัตราค่าบริการ ของผู้ประกอบการทั่วไปในประเภทเดียวกันโดยความเห็นชอบจากกรมการค้าภายในหากผู้ได้รับอนุญาตมีความประสงค์จะตั้งหรือปรับอัตราค่าบริการตามข้อ๑๖.๓.๒ ต้องยื่นคำขอตั้งหรือปรับอัตราค่าบริการพร้อมเหตุผลให้กรมการค้าภายในพิจารณาล่วงหน้าเป็นเวลาไม่น้อยกว่า๑๕ วัน ก่อนการตั้งหรือปรับอัตราค่าบริการ ณ สถานที่ตามข้อ ๗ แล้วแต่กรณีและเมื่อได้รับความเห็นชอบจากกรมการค้าภายในแล้วจึงจะเก็บค่าบริการในอัตราที่ได้รับความเห็นชอบได้๑๖.๔ ยินยอมและอำนวยความสะดวกแก่เจ้าหน้าที่กรมการค้าภายในหรือผู้ได้รับมอบหมายเข้าตรวจสอบการใช้เครื่องหมายบริการและการให้บริการในเวลาทำการของศูนย์๑๖.๕ ต้องแสดงหนังสืออนุญาตให้ใช้เครื่องหมายบริการไว้ในที่เปิดเผยเห็นได้ชัดเจน ณ ที่ทำการศูนย์กรณีหนังสืออนุญาตสูญหายหรือถูกทำลายให้แจ้งต่อกรมการค้าภายในเพื่อขอรับใบแทนหนังสืออนุญาตณ สถานที่ตามข้อ ๗ แล้วแต่กรณี ภายใน ๓๐ วัน นับแต่วันที่รู้ถึงการสูญหายหรือถูกทำลายหมวด ๕การเพิกถอนการอนุญาตให้ใช้เครื่องหมายบริการ ข้อ ๑๗ กรมการค้าภายในมีสิทธิเพิกถอนการจดทะเบียนสัญญาอนุญาตในกรณีใดกรณีหนึ่งดังต่อไปนี้๑๗.๑ เมื่อผู้ได้รับอนุญาตถูกเพิกถอนการเป็นตลาดกลางสินค้าเกษตรตลาดสดหรือตลาดอื่นที่อยู่ในความส่งเสริมของกรมการค้าภายในหรือถูกเพิกถอนจากการเป็นศูนย์๑๗.๒เมื่อผู้ได้รับอนุญาตไม่ปฏิบัติหรือปฏิบัติผิดเงื่อนไขตามสัญญาอนุญาตและกรมการค้าภายในได้มีหนังสือแจ้งเตือนแล้วและผู้ได้รับอนุญาตไม่ปฏิบัติตามให้เสร็จสิ้นภายในเวลาที่กำหนด๑๗.๓เมื่อผู้ได้รับอนุญาตหยุดการให้บริการโดยไม่มีเหตุอันสมควรและกรมการค้าภายในได้มีหนังสือแจ้งเตือนแล้วและผู้ได้รับอนุญาตยังมิได้เปิดบริการภายในเวลาที่กำหนด๑๗.๔ เมื่อกรมการค้าภายในยกเลิกการดำเนินการศูนย์ หรือเพิกถอนหรือไม่ต่ออายุเครื่องหมายบริการเมื่อกรมการค้าภายในใช้สิทธิเพิกถอนการจดทะเบียนสัญญาอนุญาตตามวรรคแรกแล้วให้ถือว่าสัญญาอนุญาตนั้นสิ้นสุดลงข้อ ๑๘ ผู้ได้รับอนุญาตที่ถูกเพิกถอนการอนุญาตไม่มีสิทธิใช้เครื่องหมายบริการและต้องเก็บ ลบ ถอนหรือทำด้วยประการอื่นใดมิให้ปรากฏเครื่องหมายดังกล่าวในทันทีหรือภายในเวลาที่กรมการค้าภายในกำหนดหากฝ่าฝืนจะมีความผิดตามพระราชบัญญัติเครื่องหมายการค้า พ.ศ. ๒๕๓๔และอาจมีความผิดตามประมวลกฎหมายอาญาและ/หรือประมวลกฎหมายแพ่งและพาณิชย์ด้วยบทเฉพาะกาล ข้อ ๑๙ บรรดาตลาดกลางที่ได้รับอนุญาตอยู่แล้วหรืออยู่ระหว่างดำเนินการ ขออนุญาตใช้เครื่องหมายบริการ ตามระเบียบกรมการค้าภายใน ว่าด้วยเครื่องหมายบริการศูนย์จัดชั้นคุณภาพสินค้าเกษตร พ.ศ. ๒๕๔๖ ลงวันที่ ๑๑ กรกฎาคม พ.ศ. ๒๕๔๖ ให้ถือว่าได้รับอนุญาตหรืออยู่ระหว่างดำเนินการตามระเบียบนี้รวมทั้งให้มีสิทธิและหน้าที่ตามระเบียบนี้ประกาศณ วันที่ ๗ มกราคม พ.ศ. ๒๕๕๔วัชรี วิมุกตายนอธิบดีกรมการค้าภายในวิชชุตา/ผู้จัดทำ๑๒ กันยายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๒ ง/หน้า ๙/๒๕ กุมภาพันธ์ ๒๕๕๔